Lars Stærk

Lars Stærk (født 26. mai 1902 i Sør-Varanger, død 1975 i Sør-Trøndelag) var en samisk eventyrsamler og forfatter, som arbeidet det meste av livet som snekker. 

Stærks bok Muitalusat ja máidnasat Mátta-Várjjagis (1984, norsk utvidet utgave Eventyr og sagn fra Sør-Varanger 1994) inneholder historier som han hadde hørt i barndommen, blant annet av bestemoren. Stærk har sannligvis utbrodert sagnene noe, og bearbeidet dem litterært. Den norske 1994-utgaven av boka inneholder 10 sagn og eventyr. Et av dem, «Skoltesamene overfalles av røvere», er en variant av sagnet om Veiviseren. Flere av de andre sagnene skildrer noaidiers praksis; et av dem «Den gang noaidiens Lávra solgte unnavind til kongens skattefut», er gjengitt i antologien Noaidier, 1992.

Han bodde og arbeidet i Sør-Varanger det meste av livet. På sine eldre dager flyttet han av helbredshensyn til Sør-Trøndelag. Ved siden av eventyrsamlingen skrev Stærk artikler i Sør-Varanger Avis om stedsnavn og deres betydning; og han skal i yngre år også ha skrevet en roman som ble refusert.

Referanser 

Samiske forfattere
Samisk religion
Personer fra Sør-Varanger kommune